

**ประกาศเทศบาลตำบลสระบัว**

**เรื่อง การติดตามและประเมินผลแผนพัฒนาในรอบปีงบประมาณ พ.ศ. 2561 (เดือนเมษายน)**

 ด้วยรัฐธรรมนูญแห่งราชอาณาจักรไทย พุทธศักราช 2550 มาตรา 287 วรรค 3 บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณ การใช้จ่ายและผลการดำเนินงานในรอบปี เพื่อให้ประชาชนมีส่วนในการจัดทำแผนพัฒนาองค์กรปกครองส่วนท้องถิ่น และตามระเบียบกระทรวงมหาดไทยว่าด้วยการจัดทำแผนพัฒนาของ องค์กรปกครอง ส่วนท้องถิ่น พ.ศ.2548 และ ฉบับที่ 2 พ.ศ. 2559 ข้อ 13 (3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

 ดังนั้น เพื่อการปฏิบัติให้เป็นไปตามเจตนารมณ์ของรัฐธรรมนูญแห่งราชอาณาจักรไทยพุทธศักราช 2550 มาตรา 287 วรรค 3 และตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 และฉบับที่ 2 พ.ศ. 2559 ข้อ 13(3) เทศบาลตำบลสระบัว จึงขอประกาศผลการติดตามและประเมินผลแผนพัฒนาท้องถิ่น ในรอบปีงบประมาณ พ.ศ. 2561 เพื่อให้ประชาชนได้มีส่วนร่วมในการตรวจสอบและกำกับการบริหารงานของเทศบาลตำบลสระบัว ดังนี้

 สรุปการติดตามและประเมินผลแผนพัฒนา เทศบาลตำบลสระบัว ได้กำหนดยุทธศาสตร์ 5 ด้าน

 **ยุทธศาสตร์ที่ 1 ยุทธศาสตร์การพัฒนาการจัดการด้านทรัพยากรธรรมชาติ**

 **และสิ่งแวดล้อม จำนวน 18 โครงการ**

- โครงการที่ดำเนินการแล้ว 2 โครงการ คิดเป็นร้อยละ 11.11

 - โครงการที่ยังไม่ได้ดำเนินการ 16 โครงการ คิดเป็นร้อยละ 88.89

 1. โครงการจัดการสิ่งแวดล้อมในชุมชน ใช้ไป 21,008.-บาท

 2. โครงการรณรงค์การป้องกันโรคเอดส์ ไข้เลือดออกไข้หวัดใหญ่ ไข้หวัดนก และโรคติดต่ออื่นๆ

 ใช้ไป 900.-บาท

 **ยุทธศาสตร์ที่ 2 ยุทธศาสตร์พัฒนาด้านสังคม การศึกษา ศาสนา วัฒนธรรม ประเพณีการ การกีฬา การท่องเที่ยว ฯลฯ จำนวน 22 โครงการ**

- โครงการที่ดำเนินการแล้ว 4 โครงการ คิดเป็นร้อยละ 18.18

 - โครงการที่ยังไม่ได้ดำเนินการ 18 โครงการ คิดเป็นร้อยละ 81.82

 1. โครงการจัดกิจกรรมงานประเพณีต่างๆ ใช้ไป 29,622.-บาท

 2. โครงการพัฒนาคุณภาพชีวิตผู้สูงอายุ ผู้พิการ ผู้ป่วยโรคเอดส์และผู้ด้อยโอกาส

 ใช้ไป 1,257,900.-บาท

 3. โครงการจัดซื้อและสนับสนุนค่าอาหารกลางวัน, อาหารเสริม (นม) ให้แก่ก่อนปฐมวัยและ

 นักเรียนโรงเรียนชุมชนบ้านเขาลูกช้าง ใช้ไป 181,912.68 บาท

 4. โครงการจัดงานวันเด็กแห่งชาติ ไม่ใช้เงินงบประมาณ

 **ยุทธศาสตร์ที่ 3 ยุทธศาสตร์การบริหารจัดการบ้านเมืองที่ดี จำนวน 12 โครงการ**

- โครงการที่ดำเนินการแล้ว 1 โครงการ คิดเป็นร้อยละ 8.33

 - โครงการที่ยังไม่ได้ดำเนินการ 11 โครงการ คิดเป็นร้อยละ 91.64

 1. โครงการจัดทำแผนพัฒนาท้องถิ่น ใช้ไป 7,622.50 บาท

**ยุทธศาสตร์ที่ 4 ยุทธศาสตร์การรักษาความมั่นคง ความสงบเรียบร้อย ความปลอดภัย ในชีวิตและทรัพย์สิน จำนวน 7 โครงการ**

- โครงการที่ดำเนินการแล้ว 0 โครงการ คิดเป็นร้อยละ 0

 - โครงการที่ยังไม่ได้ดำเนินการ 7 โครงการ คิดเป็นร้อยละ 100

 **ยุทธศาสตร์ที่ 5 ยุทธศาสตร์การพัฒนาด้านโครงสร้างพื้นฐาน จำนวน 32 โครงการ**

- โครงการที่ดำเนินการแล้ว 0 โครงการ คิดเป็นร้อยละ 0

 - โครงการที่ยังไม่ได้ดำเนินการ 32 โครงการ คิดเป็นร้อยละ 100

**เทศบาลตำบลสระบัว ได้จัดทำแผนพัฒนาท้องถิ่นสี่ปี (2561 – 2564) ,แผนพัฒนาท้องถิ่นสี่ปี (พ.ศ.2561-2564)เพิ่มเติมและเปลี่ยนแปลง (ฉบับที่1) และ แผนพัฒนาท้องถิ่นสี่ปี (พ.ศ.2561-2564)เพิ่มเติมและเปลี่ยนแปลง (ฉบับที่2) ประจำปี 2561 จำนวนทั้งสิ้น 91 โครงการ และได้ดำเนินการไปแล้ว ทั้งสิ้น 7 โครงการ คิดเป็นร้อยละ 7.69 ไม่ได้ดำเนินจำนวน 84 โครงการ คิดเป็นร้อยละ 92.31 ใช้เงินงบประมาณทั้งสิ้น 1,498,965.18บาท**

 **(รายละเอียดตามตารางสรุปการติดตามและประเมินผลแผนพัฒนาท้องถิ่นสี่ปี (2561 – 2564)**

**,แผนพัฒนาท้องถิ่นสี่ปี (พ.ศ.2561-2564)เพิ่มเติมและเปลี่ยนแปลง (ฉบับที่1)**

 **และแผนพัฒนาท้องถิ่นสี่ปี (พ.ศ.2561-2564)เพิ่มเติมและเปลี่ยนแปลง (ฉบับที่2) )**

 ทั้งนี้ หากประชาชนหรือหน่วยงานใดมีข้อสงสัยหรือมีความประสงค์จะเสนอความคิดเห็นหรือเสนอแนะ การบริหารราชการของเทศบาลตำบลสระบัว สามารถติดต่อสอบถามข้อมูลเพิ่มเติมได้ที่สำนักปลัดเทศบาลตำบลสระบัว เพื่อที่จะพิจารณาปรับปรุงแก้ไขการดำเนินงานต่อไป

 จึงประกาศมาให้ทราบโดยทั่วไป

ประกาศ ณ วันที่ 20 เมษายน พ.ศ. 2561

(นายวรรณสิทธิ์ แสงมาลี)

นายกเทศมนตรีตำบลสระบัว